І гэтак жа, як іншыя сацыяльныя педагогі, мы працуем з дзецьмі на фарміраванне каштоўнасных арыенціраў, на прафарыентацыю. У рабоце з дзецьмі для нас галоўнае — дапамагчы ім стаць паспяховымі ў жыцці. Многія з іх думаюць, што гэта прыйдзе само па сабе. Мы ж імкнёмся данесці тое, што паспяховым ты павінен быць ужо сёння, і самае галоўнае — не рабіць памылак, бо нават адна можа перакрэсліць усе мары і планы.